CELEX: 62018CN0547
Language: lv
Date: 2018-08-23 00:00:00
Title: Lieta C-547/18: Lūgums sniegt prejudiciālu nolēmumu, ko 2018. gada 23. augustā iesniedza Wojewódzki Sąd Administracyjny we Wrocławiu (Polija) – Dong Yang Electronics Sp. z o.o./Dyrektor Izby Administracji Skarbowej we Wrocławiu

4.2.2019   
            
            
               LV
            
            
               Eiropas Savienības Oficiālais Vēstnesis
            
            
               C 44/7
            
         
      Lūgums sniegt prejudiciālu nolēmumu, ko 2018. gada 23. augustā iesniedza Wojewódzki Sąd Administracyjny we Wrocławiu (Polija) – Dong Yang Electronics Sp. z o.o./Dyrektor Izby Administracji Skarbowej we Wrocławiu
      
      (Lieta C-547/18)
      (2019/C 44/10)
      Tiesvedības valoda – poļu
      
         Iesniedzējtiesa
      
      
         Wojewódzki Sąd Administracyjny we Wrocławiu
      
      
         Pamatlietas puses
      
      
         Prasītāja: Dong Yang Electronics Sp. z o.o.
      
      
         Atbildētājs: Dyrektor Izby Administracji Skarbowej we Wrocławiu
      
      
         Prejudiciālie jautājumi
      
      
                  1)
               
               
                  Vai tikai no tā, ka sabiedrībai, kuras juridiskā adrese ir ārpus Eiropas Savienības teritorijas, ir meitasuzņēmums Polijas teritorijā, var secināt, ka tās pastāvīgās iestādes vieta ir Polijā Direktīvas 2006/112/EK (2006. gada 28. novembris) par kopējo pievienotās vērtības nodokļa sistēmu (1) 44. panta un Īstenošanas regulas (ES) Nr. 282/2011 (2011. gada 15. marts), ar ko nosaka īstenošanas pasākumus Direktīvai 2006/112/EK par kopējo pievienotās vērtības nodokļa sistēmu (2) 11. panta 1. punkta izpratnē?
               
            
                  2)
               
               
                  Ja atbilde uz pirmo jautājumu ir noliedzoša, vai trešajai personai ir pienākums analizēt līgumattiecības starp sabiedrību, kuras juridiskā adrese ir ārpus Eiropas Savienības teritorijas, un meitasuzņēmumu ar mērķi noskaidrot, vai pirmās sabiedrības pastāvīgās iestādes vieta ir Polijā?
               
            
         (1)  OV L 347, 1. lpp.
      
      
         (2)  OV L 77, 1. lpp.